Նախագիծ 9-140

**Ո Ր Ո Շ ՈՒ Մ**

«\_\_\_\_ » \_\_\_\_\_\_\_\_\_\_\_\_\_ 2024 թվականի N \_\_\_\_\_

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ` ԿԱՊԱՆ ՀԱՄԱՅՆՔԻ ԿԱՊԱՆ ՔԱՂԱՔԻ ԵՐԿԱԹՈՒՂԱՅԻՆՆԵՐԻ ՓՈՂՈՑԻ ԹԻՎ 13 ՇԵՆՔԻ ԹԻՎ 14 ԲՆԱԿԱՐԱՆԸ ԱՆՀԱՏՈՒՅՑ (ՆՎԻՐԱՏՎՈՒԹՅԱՆ ԿԱՐԳՈՎ) ՕՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով և հաշվի առնելով Կապան համայնքի ղեկավարի առաջարկությունը, **Կապան** **համայնքի ավագանին** **որոշում է.**

 1․ Համայնքային սեփականություն հանդիսացող գույքը` Կապան համայնքի Կապան քաղաքի Երկաթուղայինների փողոցի թիվ 13 շենքի թիվ 14 բնակարանը (անշարժ գույքի նկատմամբ իրավունքների պետական գրանցման վկայական N 23042024-09-0063) անհատույց (նվիրատվության կարգով) օտարել

Պայծառիկ Անդրանիկի Օհանջանյանին /ծնվ. 01.12.1952թ., անձն․ AR 0502365, տրված 06․11․2017թ․, 041-ի կողմից /

2․ Առաջարկել նվիրառուին՝ ապահովել սեփականության իրավունքի պետական գրանցման համար անհրաժեշտ գործառույթների և դրանց հետ կապված ծախսերի կատարումը:

3․ Սույն որոշումից բխող գործառույթներն իրականացնել Հայաստանի Հանրապետության օրենսդրությամբ սահմանված կարգով:

4․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

ՀԻՄՆԱՎՈՐՈՒՄ

ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Կապանի համայնքապետարան դիմած քաղաքացին հայտնել է, որ 1988թ-ից մինչ այսօր ինքը, սկզբում՝ ընտանիքով, այժմ՝ միայնակ բնակվում է նշված բնակարանում, ժամանակին գումարով այն ձեռք է բերել, սակայն փաստաթղթային ձևակերպումներ չի իրականացրել։ Կապանի քաղաքապետարանի կողմից 23․03․2007թ․ տրված օրդերի համաձայն դիմումատուի որդին ճանաչվել է նշված բնակարանի վարձակալ, օրդերում նշվել են նաև դիմումատուի 3 դուստրերի անունները։ Որդին 2023թ․ մահացել է, դուստրերը ամուսնացել և ապրում են այլ հասցեներում։ Քաղաքացին խնդրել է այժմ բնակարանը հատկացնել իրեն, նախագծի ընդունման նպատակն է բավարարել քաղաքացու խնդրանքը:

ՏԵՂԵԿԱՆՔ

ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

 Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների էական ավելացում կամ նվազեցում չի նախատեսվում: